เรียน ประชาชนที่ผู้แจ้ง   ตามที่ท่านได้แสดงความกังวลและมีข้อคิดเห็นเกี่ยวกับแผนการดำเนินการกำจัดผักตบชวาที่ล่าช้าเกินไป ต้องใช้เวลานาน ทำให้ไม่ทันต่อสถานการณ์น้ำท่วมที่กำลังประสบนั้น   สำนักงานเขตคลองสามวาขอขอบคุณในความห่วงใยและได้แสดงข้อคิดเห็นถึงแผนที่ล่าช้าไปนั้น  สำนักงานเขตฯ ขอเรียนชี้แจง ดังนี้  1. สำนักงานเขตคลองสามวา มีคลองในพื้นที่ทั้งหมด 77 คลอง มีความยาวรวม 172 กิโลเมตร หรือ 172,000 เมตร  2. คลองที่อยู่ในความรับผิดชอบของเขต 72 ลำราง/คลอง  3. บุคลากรซึ่งเป็นกำลังหลักในการดำเนินการ มีเพียง 25 ท่าน เท่านั้น และมีอุปกรณ์เครื่องมือต่างๆ ที่จำกัด ไม่เพียงพอ เมื่อเทียบกับปริมาณงานอย่างมาก 4. ตลอดเวลาที่ผ่านมา สำนักงานเขตได้ดำเนินการกำจัดวัชพื้นต่อเนื่องทุกปี ด้วยอัตราที่ไม่มาก กล่าวคือ เฉลี่ยปีละ 10 สายคลองโดยประมาณเท่านั้น  5. ตามแผนที่ท่านได้รับทราบ เป็นแผนที่ทางสำนักงานเขตได้จับมือกับสำนักการระบายน้ำ เพื่อต้องการเพิ่มความสามารถในการดำเนินการและเพิ่มเป้าหมายให้มากขึ้น ส่งผลให้ปลายปี 65 จนถึงปี 66 สามารถกำจัดวัชพืชในคลองสูงถึง 20 คลอง  6. จากการดำเนินงานที่ผ่านมา สะท้อนให้เห็นว่าสำนักงานเขตคลองสามวาได้รับทราบถึงข้อจำกัดและความสามารถที่ไม่สูงนัก จึงได้มีการปรับเปลี่ยนและประสานการทำงานกับสำนักการระบายน้ำอย่างที่ท่านได้เห็น   ท้ายสุดนี้ สำนักงานเขตรับทราบและน้อมรับในความเห็นและข้อกังวลของท่าน และหวังเป็นอย่างยิ่งว่าประชาชนในเขตคลองสามวาจะห่วงใยดั่งท่านพร้อมร่วมกันดูแลคลองไปพร้อมกันกับสำนักงานเขต ต่อไป   จึงเรียนมาเพื่อโปรดทราบและขอขอบคุณมา ณ โอกาสนี้
แผนดำเนินการล่าช้าเกินไปกว่าจะทำเสร็จน้ำท่วมแล้ว
ควรจะขอความร่วมมือเรื่องกำลังคนไปที่หน่วยงานอื่น หรือ ผู้ว่ากทม. หรือ กองทัพ เพราะผักตบทำให้การระบายน้ำมีปัญหาแน่ๆถ้าไม่แก้เร่งด่วน อยากให้ทำงานเชิงรุกกว่านี้